Kwon Chhan-Hun

Kwon Chhan-Hun (1994-yil 30-iyunda tugʻilgan) — Janubiy Koreyalik professional futbolchi, Gimcheon Sangmu va Janubiy Koreya terma jamoasida hujumkor yarim himoyachi sifatida oʻynaydi.

Yoshlik yillari 
Kwon futbol o‘ynashni Seuldagi YangJeon boshlang‘ich maktabida o‘qiyotganda boshlagan. U Joongdong oʻrta maktabini tamomlagandan soʻng, Suwon Samsung Bluewingsning 18 yoshgacha boʻlgan jamoasiga qoʻshilish uchun Maetan oʻrta maktabiga borgan.

Klubdagi faoliyati

Suwon Samsung Bluewings 

Suwon Samsung Bluewings Kwonni 2012-yilgi K ligasi uchun sotib olgan. U 2013-yil 3-aprel kuni Osiyo Chempionlar Ligasi doirasida Kashiva Reysolga qarshi o‘yinda 79-daqiqada zaxiradan maydonga tushib debyut oʻyinini oʻtkazgan. Kwon K Ligadagi debyutini 6-aprel kuni Daegu FCga qarshi oʻtkazgan va 25-daqiqada zaxiradan maydonga tushgan. U 2015 va 2016-yillarda Suvonda oʻynab K League 1 Best XI jamoasi uchun tanlangan. Kwon K ligasida eng yaxshi yarim himoyachilardan biri sifatida oʻzini koʻrsatgach Fransiyaning Liga 1 klubiga oʻtgan.

Dijon 
2017-yilning yanvarida Kwon 3,5 yillik shartnoma asosida „Dijon“ga oʻtgan. Suwonga toʻlangan transfer narxi 1,5 million yevro boʻlgan. 2017-18-yilgi mavsum Liga 1da Kwon tezda oʻzini „Dijon“ning eng yaxshi futbolchisi sifatida koʻrsatgan va 34 liga oʻyinida 11 gol urgan. Shu tariqa Kwon „Dijon“ning eng yaxshi toʻpurari boʻlgan. Biroq, u soʻnggi liga oʻyinida Axilles payini shikastlab olgan va shundan beri oʻzining avvalgi oʻyinini koʻrsata olmagan.

SC Freiburg 
2019-yil 28-iyun kuni Kwon 2019-20-yilgi mavsumda Bundesliganing „Freiburg“ jamoasiga qo‘shilgan.

Xalqaro faoliyati 
Kwon 2012-yilda Birlashgan Arab Amirliklarida boʻlib oʻtgan 19 yoshgacha boʻlgan oʻsmirlar oʻrtasidagi Osiyo chempionati uchun Janubiy Koreyaning 19 yoshgacha boʻlgan terma jamoasiga kiritilgan. OFK chempionligini qoʻlga kiritgach, Kwon 2013-yilgi FIFA U-20 Jahon chempionatiga 20 yoshgacha boʻlgan terma jamoaga chaqirilgan.

Kwon 2015-yilgi Sharqiy Osiyo kubogi uchun kattalar terma jamoasiga chaqirilgan. U xalqaro maydondagi debyutini Sharqiy Osiyo kubogi doirasida Xitoyga qarshi oʻyinda oʻtkazgan. 2015-yil 3-sentyabr kuni Xvason stadionida u o‘zining birinchi katta gollarini 2018-yilgi futbol bo‘yicha Jahon chempionatiga saralashning ikkinchi bosqichida Laos darvozasiga kiritgan.

Kwon 2016-yilgi Yozgi Olimpiada oʻyinlarida qatnashgan va Meksika ustidan 1:0 hisobida gʻalaba qozonilgan oʻyinda, chorak finalga chiqish uchun muhim golni urgan.

Kwon Janubiy Koreya terma jamoasining 2018-yilda Rossiyada bo‘lib o‘tadigan jahon chempionati uchun dastlabki 28 nafar futbolchidan iborat tarkibidan joy olgan. Biroq, 2017-18-yilgi Fransiya mavsumining soʻnggi oʻyinida Kwon Axilles payidan olgan jarohati tufayli Jahon chempionatida ishtirok eta olmagan.

Faoliyat statistikasi

Klub

Xalqaro

Yutuqlar 
Suwon Samsung Bluewings

 Koreya FA kubogi : 2016

Janubiy Koreya U20

 U-19 Osiyo chempionati : 2012

Janubiy Koreya U23

 23 yoshgacha boʻlgan futbolchilar oʻrtasidagi Osiyo chempionati ikkinchi oʻrin: 2016

Janubiy Koreya

 EAFF chempionati : 2015

Shahsiy yutuqlari

 K liga 1 eng yaxshi oʻyinchi : 2015, 2016

Manbalar 

Janubiy Koreya futbolchilari
Yashayotgan insonlar
1994-yilda tugʻilganlar